cyanic-selkie/wikianc huggingface dataset:
সাধারণ পূর্বপুরুষ ও বিবর্তনের প্রমাণ
নাইলন খাদক ব্যাকটেরিয়া
বিবর্তনের কারণে জীবের অভিযোজনের একটি গুরুত্বপূর্ণ উদাহরণ হলো নাইলন খাদক ব্যাকটেরিয়া। এটি ফ্ল্যাভোব্যাকটেরিয়ামের একটি স্ট্রেইন, যা নাইলন ৬ তৈরীর সময় সৃষ্টি হওয়া উপজাতকে খাদ্য হিসেবে গ্রহণ করে। বিজ্ঞানীরা এই ঐকমত্যে পৌছেছেন যে, একটি সাধারণ মিউটেশন এর ফলে নাইলোনেজকে খাদ্য হিসেবে গ্রহণ করার সক্ষমতা অর্জন করার ফলে ব্যাকটেরিয়া টিকে থাকতে বাড়তি সুবিধা পায়। মিউটেশন ও প্রাকৃতিক নির্বাচনের ফলে বিবর্তন যে হয়, তার সপক্ষে এটি একটি চমৎকার উদাহরণ। যতদিন না মানুষ নাইলন প্রস্তুত করেছে, ততদিন পর্যন্ত এরুপ ব্যাকটেরিয়ার অস্তিত্ব পাওয়া যায় নি, বিবর্তন যে পর্যবেক্ষণ করা যায় এটি তার প্রকৃষ্ট উদাহরণ।
কডমাছে পিসিবি প্রতিরোধ ব্যবস্থা
কোনো একটি নির্দিষ্ট সিস্টেম বা ব্যবস্থায় ইচ্ছাকৃত ভাবে চাপ দিয়ে, সেই ব্যবস্থার অভ্যন্তরীণ জীবের জিনে কোনো ধরনের পরিবর্তন আনা সম্ভব কিনা, তার একটি প্রত্যক্ষ উদাহরণ হলো কডমাছে পিসিবির বিরুদ্ধে প্রতিরোধ গড়ে তোলার উদাহরণ। জেনারেল ইলেক্ট্রিক নামক প্রতিষ্ঠান ১৭৪৭ সাল থেকে নির্বিচারে পলিক্লোরিনেটেড বাইফিনাইল (পিসিবি) যৌগ সংবলিত বর্জ্য পদার্থ হাডসন নদীতে ফেলতে থাকে। ১৯৭৬ সালে দেখা যায়, সেই নদীতে বসবাসকারী টমকড (মাইক্রোগেডাস টমকড) বিষাক্ত এই বর্জ্যের বিরুদ্ধে প্রতিরোধী ব্যবস্থার সৃষ্টি করেছে। এর ফলে বিষাক্ত এই যোগ তাদের কাছে সহনীয় হয়ে গিয়েছে। সুনির্দিষ্ট জিনের কোডিং অংশে পরিবর্তনের মাধ্যমে বিষাক্ত এই বর্জ্য পদার্থকে প্রতিরোধে সক্ষম কডমাছের বিবর্তন হয়। জিনে কী ধরনের পরিবর্তন হয়েছে, তা বুঝার নিমিত্তে নিউ ইংল্যান্ডের ৮ টি ভিন্ন ভিন্ন নদী থেকে কডমাছের জিনগত নমুনা সংগ্রহ করা হয়। নদীগুলো ছিলঃ লরেন্স নদী, মিরামিছি নদী, স্কোয়ামসকট নদী, মার্গারে নদী, নিয়ান্টিক নদী, শাইনকক নদী, হাডসন নদী এবং হ্যাকেনসেক নদী। জিনগত বিশ্লেষণ থেকে দেখা গিয়েছে দক্ষিণের নদীগুলোতে বসবাসকারী কড মাছের এএইচআর২ (এরাইল হাইড্রোকার্বন রিসেপ্টর ২) জিনে পার্থক্য আছে। হাডসন নদীতে বসবাসরত ৯৯ শতাংশ কড মাছের জিনের এলিলে ২টি এমিনো এসিড ডিলিট বা উধাও এমনটা দেখা গিয়েছে পক্ষান্তরে হ্যাকেনসেক নদীতে ৯২%, নিয়ান্টিক নদীতে ৬ শতাংশ এবং শাইনকক নদীতে ৫ শতাংশ টমকড মাছে "এমিনো এসিড অপসারিত" এরুপ দেখা গিয়েছে। এমিনো এসিডের অপসারণের জন্যই টমকড মাছ বিষাক্ত বর্জ্যের বিরুদ্ধে প্রতিরোধ ব্যবস্থার সৃষ্টি করতে পেরেছে বলে গবেষকরা মনে করেন। এই ধরনের অবস্থা থেকে এটাই প্রতীয়মান হয়, পরিবেশের নির্ধারিত চাপের কারণে আটলান্টিকের টমকড মাছে পিসিবি প্রতিরোধী ব্যবস্থার বিবর্তন ঘটেছে।
কিল্লিফিশে পিএএইচ প্রতিরোধক
সমরূপ গবেষণা থেকে দেখা গিয়েছে পলিসাইক্লিক এরোমেটিক হাইড্রোকার্বন (সংক্ষেপে পিএএইচ) (কয়লা তেল গ্যাসোলিন, তামাক কাঠ পোড়ালে এই যোগ উৎপন্ন হয় ) ভার্জিনিয়ার পোস্টমাউথের এলিযাবেথ নদীকে দুষিত করে। আটলান্টিক কিল্লিফিশ (ফানডুলাস হেটারোক্লিটাস) পলিসাইক্লিক এরোমেটিক হাইড্রোকার্বনের বিরুদ্ধে প্রতিরোধী ব্যবস্থার বিবর্তনমুলক ক্রমবিকাশ ঘটায়। হাডসন নদীর কড মাছের মত কিল্লিমাছেও এএইচআর জিনে মিউটেশনের দরুন কিল্লিমাছ বিষাক্ত বর্জ্য প্রতিরোধী হয়ে উঠে।
শহরে বন্যজীবন
মানুষ বন্যজীবনে কতটা প্রভাব ফেলেছে, তা জীবের শহরে বন্যতা দেখে খুব সহজে উপলব্ধ করা যায়। মানুষের আবাস স্থলের নিরন্তর বৃদ্ধির ফলে বন্য পরিবেশের ক্রমশ সংকোচনে বন্যপ্রাণীরা টিকে থাকার জন্য শহরেই তাদের জীবনযাত্রা অভিযোজনে বাধ্য হচ্ছে। এই ধরনের পরিবেশ জীবে নতুন করে নির্বাচনে চাপ প্রয়োগ করে, এমনকি জীবে নতুন ধরনের অভিযোজনও হয়। উদাহরণস্বরূপ ফ্রান্সে ক্রিপিস সাংক্টা নামে একপ্রকার আগাছা পাওয়া যায়। যার দুধরনের বীজ হয়। একপ্রকার বীজ কিছুটা ভারী এবং অন্যপ্রকার বীজ হালকা। বীজ যদি ভারী হয়, তবে তা মার্তৃ উদ্ভিদের কাছে পরে থাকে এবং হালকা হলে তা বাতাসে ভেসে বহুদূর চলে যায়। শহুরে পরিবেশে বীজ যদি বাতাসে ভাসতে থাকে, তবে সেই বীজ বাতাসে ভেসে হয়তো অনুর্বর কনক্রিটের ভূমিতে পরবে। ফলে তার বংশবিস্তার করা দুরূহ হয়ে যাবে। কিন্তু দেখা গিয়েছে, শহরে বাড়তে থাকা এই আগাছার বীজের ৫-১২ প্রজন্মে ভারী বীজ দেখা যায়, পক্ষান্তরে গ্রামাঞ্চলের একই আগাছায় হালকা বীজ দেখা যায়। শহরে বন্যজীবনের আরো কিছু উদাহরণ আছে। যেমনঃ জালালী কবুতর অথবা কাকের প্রজাতি পুরো বিশ্বেই শহরাঞ্চলে বাস করে। সিমন শহরে আফ্রিকার পেঙ্গুইন, দক্ষিণ আফ্রিকায় বেবুন এবং আরো বিভিন্ন প্রজাতির পতঙ্গ মানুষের আবাসস্থলের আশেপাশে বা অভ্যন্তরে বসবাস করার জন্য নিজেকে অভিযোজিত করে নিয়েছে। গবেষণা থেকে দেখা গিয়েছে, মানব সৃষ্ট পরিবেশের সাথে সংমিশ্রণে প্রাণীর (বিশেষত স্তন্যপায়ী প্রাণীতে) স্বভাবে এবং তাদের মস্তিষ্কের গঠনে অভূতপূর্ব পরিবর্তন দেখা গিয়েছে।
মিমিক্রি এবং সতর্কতা
জীববিজ্ঞানে মিমিক্রি বলতে একাধিক প্রজাতির মধ্যে সাদৃশ্যতাকে সাধারণত বুঝানো হয়। ব্যাটস এবং মুলার গ্রীষ্মমণ্ডলীয় অঞ্চলের প্রজাপতির উপর পর্যবেক্ষণ করে মিমিক্রির ধরনকে ব্যাখ্যা করেছেন। প্রজাপতির গড়নের এই বিন্যাসকে প্রাকৃতিক নির্বাচন দ্বারা ব্যাখ্যা করা যায়। পাখির মত শিকারী প্রাণীরা সেইসব পতঙ্গকে খাদ্য হিসেবে সহজ শিকার করে, যারা নিজেদের বিষাক্ত বা বিস্বাদ পতঙ্গের ন্যায় মিমিক্রি করে শিকারকে ধোকা দেওয়ার পদ্ধতি আবিষ্কার করতে ব্যর্থ হয়েছে। আলফ্রেড রাসেল ওয়ালস এবং এডওয়ার্ড বাগনাল, ২০ শতকের হাগ কট ও বের্নার্ড ক্যাটেলওয়েল বিবর্তন হচ্ছে কিনা এমন প্রমাণ অন্বেষণ করেছিলেন।
ক্যামোফ্লাজ
১৮৮৯ সালে ওয়ালাস ঋতুর সাথে পরিবর্তন হওয়া স্নো ক্যামোফ্ল্যাজ বিশেষ করে পাখির পালক এবং স্তন্যপায়ী প্রাণীর কথা উল্লেখ করেন। তিনি বলেন তারা নিজেদের লুকিয়ে রাখার জন্য এভাবে পরিবর্তন করেছে। যা অভিযোজনের একটি তাৎপর্যপূর্ণ ব্যাখ্যা। ১৮৯০ সালে পল্টন তার বই, কালারস অব এনিম্যালে প্রাকৃতিক নির্বাচনের বিরুদ্ধে লিখতে গিয়ে অসংখ্য প্রাণীর রঙকে তথ্যসূত্র হিসেবে উপস্থাপন করেন। কট ১৯৪০ সালে তার বই প্রাণীর অভিযোজিত রঙে বিভিন্ন ধরনের ক্যামোফ্লাজ, সতর্কীকরণ রঙ (অনেক প্রাণী শত্রু থেকে বাচার জন্য নিজের শরীরকে এমনভাবে রঞ্জিত করে, যাকে দেখে মনে হয় খুবই বিষাক্ত) এবং ব্যাঙে ক্যামোফ্লাজের বিপরীত রঙনাশক চিত্র ব্যবহার করে তার বর্ণনায় অন্যান্য জীববিজ্ঞানীদের কাছে উত্থাপন করে বলেছেন এধরনের ছদ্মবেশ প্রাকৃতিক নির্বাচনেরই উদাহরণ। পিপার্ড মথের উপর ক্যাটেলওয়াল পরীক্ষণ থেকে দেখানো হয়েছে, দুষনের কারণে পরিবেশের পরিবর্তনের জন্য প্রজাতি পরিবেশের সাথে অভিযোজিত হয়, যা ডারউইনের বিবর্তনের প্রকৃষ্ট উদাহরণ।
পাউটিরিয়া ইজাবালেনসিস
পাউটিরিয়া ইজাবালেনসিস হল Sapotaceae পরিবারের উদ্ভিদের একটি প্রজাতি। এটি বেলিজ, গুয়াতেমালা, হন্ডুরাস এবং নিকারাগুয়াতে পাওয়া যায়।
শামসের সিং (ফিল্ড হকি)
শামসের সিং (জন্ম ২৯ জুলাই ১৯৯৭) একজন ভারতীয় ফিল্ড হকি খেলোয়াড় যিনি মূলত একজন ফরওয়ার্ড হিসেবে খেলেন। আন্তর্জাতিক হকিতে ২০১৯ পুরুষদের রেডি স্টেডি টোকিও হকি প্রতিযোগিতায় তার অভিষেক ঘটে।
আরাবিয়া ফেলিক্স
আরাবিয়া ফেলিক্স (আক্ষরিক অর্থে সুখি আরব; গ্রিক: Eudaimon Arabia) একটি ল্যাটিন নাম যা আরব উপদ্বীপের দক্ষিণ অংশ ইয়েমেনকে বোঝাতে পূর্ববর্তী ভূগোলবিদরা ব্যবহার করতেন।
নাম
“সুখি আরব” শব্দের ল্যাটিন অনুবাদ “আরাবিয়া ফেলিক্স”। ফেলিক্স অর্থ উর্বর এবং একই সাথে সুখি। রোমানরা আরবকে তিনভাগে বিভক্ত করেছিল যার মধ্যে আরাবিয়া ফেলিক্স অন্যতম। বাকি অংশগুলো হল আরাবিয়া ডেসার্টা ও আরাবিয়া পেট্রাইয়া।
বর্ণনা
২৬ খ্রিষ্টপূর্বাব্দে সম্রাট অগাস্টাসের নির্দেশে আয়লিয়াস গালাস আরাবিয়া ফেলিক্সে সামরিক অভিযান চালান যাতে রোমানরা শেষপর্যন্ত পরাজিত হয়।
রাহুল শর্মা (ক্রিকেটার)
রাহুল শর্মা (জন্ম: ১৪ সেপ্টেম্বর ১৯৬০ নয়াদিল্লিতে) ছিলেন হংকংয়ের প্রাক্তন ক্রিকেটার। তিনি একজন আড়ম্বরপূর্ণ ব্যাটসম্যান। তিনি ৪৩ বছর বয়সে এশিয়া কাপে অধিনায়ক হিসাবে ওডিআই অভিষেক করেছিলেন। এর আগে তিনি হিমাচল প্রদেশের বিপক্ষে ১৯৮৬-৮৭ সালের রঞ্জি ট্রফি ম্যাচে দিল্লির হয়ে নেমেছিলেন। তার একমাত্র অন্য প্রথম শ্রেণির উপস্থিতি ছিল আইসিসি আন্তঃমহাদেশীয় কাপে ২০০৫ সালে নেপালের বিপক্ষে হংকংয়ের হয়ে, যা ছিল ১৮ বছরেরও বেশি সময়ের পর।
বর্ধমান-কাটোয়া লাইন
বর্ধমান-কাটোয়া লাইনটি পশ্চিমবঙ্গের পূর্ব বর্ধমান জেলার বর্ধমান ও কাটোয়াকে সংযুক্তকারী একটি ব্রডগেজ শাখা লাইন। এটি পূর্ব রেলের আওতাধীন। ২০১০ সালে এর গেজ রূপান্তর শুরু হওয়ার আগে পর্যন্ত লাইনটি ন্যারোগেজ লাইন ছিলো। গেজ রূপান্তরটি বিদ্যুতায়নের পাশাপাশি দুটি পর্যায়ে করা হয় এবং ১২ জানুয়ারি ২০১৮ সালে সম্পূর্ণ ব্রডগেজ লাইনটি আবার জনসাধারণের জন্য উন্মুক্ত করা হয়।
ম্যাকলিওডের লাইট রেলওয়ে
ম্যাকলিওডের লাইট রেলওয়ে ভারতের পশ্চিমবঙ্গে ন্যারোগেজ চারটি লাইন নিয়ে গঠিত। রেলওয়ে লাইনগুলি ম্যাকলিওড অ্যান্ড কোম্পানির দ্বারা নির্মিত এবং মালিকানাধীন ছিল। যেটি লন্ডনের একটি কোম্পানির ম্যানেজিং এজেন্ট ম্যাকলিওড রাসেল অ্যান্ড কোং লিমিটেডের সহায়ক কোম্পানি ছিল।
পশ্চিমবঙ্গের পূর্ব বর্ধমান জেলার বর্ধমান (আগে বর্ধমান নামে পরিচিত) এবং কাটোয়াকে সংযোগকারী বর্ধমান-কাটোয়া রেলওয়ে ১ ডিসেম্বর ১৯১৫ সালে যান চলাচলের জন্য উন্মুক্ত করা হয়। রেলপথটি নির্মিত হয় ন্যারোগেজে এবং মোট দৈর্ঘ্য ছিল ৫৩ কিলোমিটার। ইঞ্জিনগুলি ৩০ কিলোমিটার প্রতি ঘন্টায় সর্বোচ্চ গতিতে চলত।
গেজ রূপান্তর
৫৩ কিলোমিটার দীর্ঘ রেল সেকশনকে ব্রডগেজে রূপান্তরিত করা হয়। যার জন্য কাজ শুরু হয় ১৫ এপ্রিল ২০১০ সালে। লাইনের বর্ধমান-বালোগনা অংশ, ন্যারোগেজ থেকে বিদ্যুতায়িত ব্রডগেজে রূপান্তরের পর, ১১ ফেব্রুয়ারী ২০১৪ সালে তা জনসাধারণের জন্য উন্মুক্ত করা হয়। লাইনের বালোগনা-কাটোয়া অংশ, ন্যারোগেজ থেকে বিদ্যুতায়িত ব্রডগেজে রূপান্তরের পরে, ১২ জানুয়ারী ২০১৮ সালে জনসাধারণের জন্য উন্মুক্ত করা হয়।
হাফিজ আহমেদ
হাফিজ আহমেদ হলেন একজন ভারতীয় শিক্ষক, কবি ও সমাজকর্মী। তিনি ২০১৬ সালে প্রথম ব্যক্তি হিসেবে "মিঞা কবিতা" রচনা করেছিলেন। তিনি চর চাপরি সাহিত্য পরিষদের সভাপতি।
হাওড়া ব্রিজ (১৯৫৮-এর চলচ্চিত্র)
হাওড়া ব্রিজ (हावड़ा ब्रिज) হচ্ছে ১৯৫৮ সালে মুক্তিপ্রাপ্ত একটি হিন্দি চলচ্চিত্র। শক্তি সামন্তের পরিচালনায় চলচ্চিত্রটি ছিলো অপরাধ-সহিংসতাবাদী। চলচ্চিত্রটিতে নায়ক-নায়িকা ছিলেন অশোক কুমার এবং মধুবালা। এটি ছিলো ১৯৫০-এর দশকের অন্যতম সেরা হিন্দি চলচ্চিত্র। চলচ্চিত্রটির 'আয়িয়ে ম্যাহেরবান' এবং 'মেরা নাম চিন চিন চু' গান দুটি আকাশছোঁয়া জনপ্রিয়তা অর্জন করেছিলো।
সংস্কৃতিতে স্বাধীনতা পুরস্কার বিজয়ীদের তালিকা
thumb|180px|“স্বাধীনতা পুরস্কার”-এর স্বর্ণ পদক
সংস্কৃতিতে স্বাধীনতা পুরস্কার বাংলাদেশের লোকজ সংস্কৃতিতে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। শিল্প ও সংস্কৃতির বিভিন্ন ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই জয়নুল আবেদীন (মরণোত্তর) ও রুনা লায়লাকে “সংস্কৃতিতে স্বাধীনতা পুরস্কার” প্রদান করা হয়।
ক্যাথি ফ্রিম্যান
ক্যাথেরিন অ্যাস্ট্রিড স্যালোম ক্যাথি ফ্রিম্যান, ওএএম (জন্ম: ১৬ ফেব্রুয়ারি, ১৯৭৩) কুইন্সল্যান্ডের স্লেড পয়েন্টের ম্যাককে এলাকায় জন্মগ্রহণকারী সাবেক অস্ট্রেলীয় মহিলা স্প্রিন্টার। তিনি মূলতঃ ৪০০ মিটার দৌঁড়ে বিশেষ পারদর্শিতা দেখিয়েছেন। গ্রীষ্মকালীন অলিম্পিকে স্বর্ণপদক জয় করে সকলের নজর কাড়েন।
প্রারম্ভিক জীবন
১৯৮৭ সালে কুরালবিন ইন্টারন্যাশনাল স্কুলে ভর্তি হন। সেখানে পেশাদারী পর্যায়ের কোচ রোমানীয় মাইক ড্যানিলা তার প্রথম কোচ হন। কঠোর অনুশীলনের মাধ্যমে তাকে গড়ে তুলতে সচেষ্ট হন ড্যানিলা। তার এ অবদান পরবর্তীকালে ফ্রিম্যানের খেলোয়াড়ী জীবনে ব্যাপক প্রভাব বিস্তার করে।
খেলোয়াড়ী জীবন
১৯৯০ সালে ১৬ বছর বয়সে কমনওয়েলথ গেমসে স্বর্ণপদক জয় করেন। এরফলে তিনি প্রথম আদিবাসী হিসেবে এ সম্মাননা লাভ করেন। ১৯৯৪ সালে কানাডায় অনুষ্ঠিত কমনওয়েলথ গেমসে ২০০ ও ৪০০ মিটার দৌঁড়ে স্বর্ণপদক পান। ১৯৯৬ সালের অলিম্পিকে তিনবারের চ্যাম্পিয়ন ম্যারি-জোস পেরেকের পিছনে থেকে নিজস্ব সেরা ৪৮.৬৩ সেকেন্ড সময় নিয়ে দ্বিতীয় হন ও রৌপ্যপদক জয় করেন। ১৯৯৭ সালের বিশ্ব চ্যাম্পিয়নশীপের ৪০০ মিটার বিষয়ে প্রথম হন। ১৯৯৮ সালে আঘাতপ্রাপ্তির দরুন দৌঁড় থেকে বিরত থাকেন। ১৯৯৯ সালের বিশ্ব চ্যাম্পিয়নশীপের ৪০০ মিটারে প্রথম স্থান অধিকার করেন। এরপর ২০০০ সালের গ্রীষ্মকালীন অলিম্পিকে মহিলাদের ৪০০ মিটার দৌঁড়ে চ্যাম্পিয়ন হন। ঐ আসরেই তিনি মশাল প্রজ্জ্বলন করেন।
অবসর
২০০৩ সালে অ্যাথলেটিকস থেকে অবসর নেয়ার কথা ঘোষণা করেন। এরপর সম্প্রদায়সহ দাতব্য কাজ-কর্মে সংশ্লিষ্ট হন। ২০০৭ সালে ক্যাথি ফ্রিম্যান ফাউন্ডেশন গঠন করেন। এ ফাউন্ডেশনের মাধ্যমে অবহেলিত চারটি আদিবাসী সম্প্রদায়ের সন্তানদের সাথে অস্ট্রেলীয় শিশুদের শিক্ষার ব্যবধান দূরীকরণে সচেষ্ট। ২০১২ সাল পর্যন্ত অস্ট্রেলীয় আদিবাসী শিক্ষা সংস্থার দূতকর্ম পরিচালনা করেন।
২০০৯ সালে কুইন্সল্যান্ড স্পোর্ট হল অব ফেমে অন্তর্ভুক্ত হন তিনি।
পিতৃ
জথের বা ঢোক, জয়েস্ত (বড়) এবং দহক (পবিত্র আগুন) থেকে সমাধি (তীর্থস্থান) যা পূর্বপুরুষদের উপাসনার জন্য নিবেদিত।
মানব ও ঐশ্বরিক পিতৃগণ
পিতৃ সম্বন্ধে সবচেয়ে সম্পূর্ণ বিবরণ বায়ুপুরাণ ও ব্রহ্মাণ্ড পুরাণে পাওয়া যায় এবং উভয়ই কার্যত অভিন্ন। হরিবংশের ধারণাটি ছোট কিন্তু তাদের সাথে ঘনিষ্ঠভাবে একমত। একই রকম কিন্তু সংক্ষিপ্ত বিবরণ মৎস্য পুরাণ ও পদ্মপুরাণেও পাওয়া যায়। এই বিবরণ অনুসারে পিতৃগুলির বিভিন্ন শ্রেণী রয়েছে এবং তাদের বিভিন্ন উৎস, রূপ, শ্রেণী ও আবাস রয়েছে। দেবপিতৃ (ঐশ্বরিক পিতা) এবং মানবপিতৃ (পিতৃগণ যারা মৃত মানুষ) মধ্যে বিস্তৃত পার্থক্য বিদ্যমান। পিতৃদের মধ্যে কেউ কেউ স্বর্গীয় আবাসে বাস করেন আর অন্যরা বাস করেন পাশ্ববর্তী স্থানে। পূর্ববর্তী যারা স্বর্গে বাস করেন তাদের দেবতা হিসাবে বিবেচিত হত এবং দেবতাদেরও পিতৃ হিসাবে বিবেচনা করা হত।
পিতৃগণ হল সবচেয়ে আদিম দেবতা এবং তাদের কখনই অস্তিত্ব থেমে থাকে না। মনুষ্য পিতৃ (মানুষের পূর্বপুরুষ) ঐশ্বরিক পিতৃদের সমান স্তর অর্জন করতে পারে এবং ধার্মিকতার দ্বারা স্বর্গে তাদের সাথে বসবাস করতে পারে।
তারা প্রতি হাজার মহাযুগের শেষে পুনর্জন্ম করে এবং বিশ্বকে পুনরুজ্জীবিত করে। তাদের থেকে সমস্ত মনু এবং নতুন সৃষ্টির সমস্ত বংশধর উৎপন্ন হয়।
পিতর-বংশ (পিতৃর বংশতালিকা)
ঐশ্বরিক পিতৃগণের সাতটি শ্রেণীর প্রত্যেকেরই মনসকন্যা (মনে জন্মানো কন্যা) ছিল। হিমাবত পর্বতের স্ত্রী মেনা ছিলেন বৈরাজের কন্যা। অচোড়া, নদীটি ছিল অগ্নিশ্বত্তদের কন্যা। পিবারী, ঋষি সুকের স্ত্রী ছিলেন বারিশদাসের কন্যা। নর্মদা, নদী ছিল সোমাপদের কন্যা। যশোদা ছিলেন বিশ্বমহাতের স্ত্রী এবং দিলীপার মা ছিলেন হবিষমানদের কন্যা। রাজা নহুশের স্ত্রী বিরাজ ছিলেন অজ্যপদের কন্যা এবং গো বা একশ্রীঙ্গ, ঋষি শুক্রের স্ত্রী ছিলেন মনসাদের কন্যা।
এনএইচকে এডুকেশনাল টিভি
এনএইচকে এডুকেশনাল টিভি, সংক্ষেপে এনএইচকে ই এবং ই টেলে নামে পরিচিত (NHK教育テレビジョン), একটি জাপানিয় শিক্ষাবিষয়ক টেরেস্ট্রিয়াল টেলিভিশন চ্যানেল। এটি এনএইচকের দ্বিতীয় টেলিভিশন চ্যানেল, এবং এনএইচকে জেনেরাল টিভির একটি সহযোগী প্রতিষ্ঠান। এনএইচকে এডুকেশনাল টিভির যাত্রা শুরু হয় ১৯৫৯ সালের ১০ জানুয়ারিতে। জেনেরাল টিভির অসদৃশে এই চ্যানেলে বেশিরভাগ শিক্ষাবিষয়ক, শিল্প, এবং সাংস্কৃতিক অনুষ্ঠান প্রচারিত হয়, যেমন যুক্তরাষ্ট্রের পিবিএস এবং যুক্তরাজ্যের বিবিসি ৪ এর মতো। এটিতে অ্যানিমেও সম্প্রচার করা হয়।
ক্লার্ক কিম্বার্লিং
ক্লার্ক কিম্বার্লিং একাধারে গণিতবিদ, সঙ্গীতজ্ঞ ও সঙ্গীত রচয়িতা। তিনি ১৯৪২ খ্রীস্টাব্দের ৭ই নভেম্বর যুক্তরাষ্ট্রের ইলিনয় অঙ্গরাজ্যের হিন্সডেল গ্রামে জন্মগ্রহণ করেন। ১৯৭০ খ্রিস্টাব্দ থেকে তিনি ইভান্সওয়াইল বিশ্ববিদ্যালয়ে গণিতের অধ্যাপকরূপে কর্মরত রয়েছেন। তিনি ত্রিভুজের কেন্দ্র, পূর্ণ সংখ্যার অনুক্রম এবং স্তোত্রবিদ্যা নিয়ে গবেষণা কার্য করছেন।
ক্লার্ক কিম্বার্লিং ইলিনয় ইন্সটিটিউট অব টেকনোলজি থেকে স্ক্লার উপপাদ্যের প্রবর্তক অ্যাইব স্ক্লারের তত্ত্বাবধানে ১৯৭০ খ্রীস্টাব্দে গণিতে পিএইচডি অর্জন করেন। কিম্বার্লিং ১৯৯৪ সাল থেকে ত্রিভুজের কেন্দ্র এবং তাদের গুণাবলি সম্পর্কে একটি তালিকা তৈরি করছেন আজকের দিনে যা অনলাইনে ত্রিভুজ কেন্দ্রের বিশ্বকোষ (Encyclopedia of Triangle Centers) নামে প্রকাশিত। তালিকাটিতে এ পর্যন্ত ৩৪১৯৬ টি ত্রিভুজ-কেন্দ্রের বিবরণ রয়েছে এবং তালিকাটি ক্রমশ বর্ধমান।
কিম্বার্লিং এর সোনালি ত্রিভুজ
রবার্ট সি. শান সোনালি অনুপাতের বাহু যুক্ত ত্রিভূজকে "সোনালি ত্রিভুজ" হিসেবে সংজ্ঞায়িত করেছেন। কিম্বার্লিং এক্ষেত্রে সোনালি অনুপাতের বাহুর পাশাপাশি সোনালি অনুপাতের কোণের ধারণাকে অন্তর্ভুক্ত করার মাধ্যমে সোনালি ত্রিভুজের সংজ্ঞাটিকে বিবর্ধিত করেছেন। অর্থাৎ কিম্বার্লিং "দ্বিগুণ সোনালি ত্রিভুজের" একটি ধারণার বর্ণনা দিয়েছেন যেখানে ত্রিভুজটির দুটি বাহু সোনালি অনুপাত যুক্ত এবং একই সাথে এর দুটি কোণও সোনালি অনুপাত যুক্ত।
জাতীয় চারুকলা প্রদর্শনী
জাতীয় চারুকলা প্রদর্শনী বাংলাদেশ শিল্পকলা একাডেমি আয়োজিত বাংলাদেশের চারুশিল্পের বৃহত্তম উৎসব।
স্বাধীনতা ক্রীড়া সংঘ
স্বাধীনতা ক্রীড়া সংঘ (সাধারণত স্বাধীনতা কেএস অথবা শুধুমাত্র স্বাধীনতা নামে পরিচিত) হচ্ছে ঢাকা ভিত্তিক একটি বাংলাদেশী পেশাদার ফুটবল ক্লাব। এই ক্লাবটি বর্তমানে বাংলাদেশের শীর্ষ স্তরের ফুটবল লীগ বাংলাদেশ ফুটবল প্রিমিয়ার লীগে প্রতিযোগিতা করে। এই ক্লাবটি ২০০৫ সালে প্রতিষ্ঠিত হয়েছে। বর্তমানে এই ক্লাবের ম্যানেজারের দায়িত্ব পালন করছেন মাসুদ আলম জাহাঙ্গীর এবং সভাপতির দায়িত্ব পালন করছেন সৈয়দ সাইফুর রহমান। স্বাধীনতা হচ্ছে বাংলাদেশ চ্যাম্পিয়নশিপ লীগের বর্তমান চ্যাম্পিয়ন, যারা ২০২১ সালে ক্লাবের ইতিহাসে ১ম বারের মতো শিরোপা জয়লাভ করেছিল।
জাতীয় চারুকলা প্রদর্শনী
ইতিহাস
১৯৭৪ সালে সমকালীন চিত্রকলা প্রদর্শনীর মধ্য দিয়ে শিল্পকলা একাডেমির চারুকলা বিষয়ক কর্মকাণ্ড শুরু হয়। এ কর্মকাণ্ডের সূত্র ধরে ১৯৭৫ সালে শিল্পকলা একাডেমির উদ্যোগে প্রথম জাতীয় চারুকলা প্রদর্শনীর যাত্রা শুরু। প্রতি দুই বছর পর পর শিল্পকলা একাডেমির উদ্যোগে এ প্রদর্শনী আয়োজিত হয়।
২৩তম জাতীয় চারুকলা প্রদর্শনী, ২০১৯
২৩তম জাতীয় চারুকলা প্রদর্শনী ১-২১ জুলাই ২০১৯ পর্যন্ত চলে। এ প্রদর্শনীতে অংশ নেওয়ার জন্য ৮৫০ জন শিল্পী আবেদন করেছিলেন। প্রাথমিক পর্যায়ে আবেদনকৃত শিল্পীদের মধ্যে ৩১০ জন শিল্পীর ৩২২টি শিল্পকর্ম বাছাই করা হয়। এর মধ্যে ১৫৯টি চিত্রকলা, ৪৫টি ভাস্কর্য, ৫০ টি ছাপচিত্র, ১৭টি কারুশিল্প, ৮টি মৃৎশিল্প, ৩৭টি স্থাপনা ও ভিডিও আর্ট, ৭টি কৃৎকলা (পারফরম্যান্স আর্ট)। পুরস্কারের জন্য সেরা শিল্পকর্ম বাছাইয়ে বিচারক হিসেবে ছিলেন শিল্পী আবদুস শাকুর শাহ, স্থপতি শামসুল ওয়ারেস, শিল্পী রণজীৎ দাস, শিল্পী ফরিদা জামান ও শিল্পী মোহাম্মদ ইউনুস।
২৩তম জাতীয় চারুকলা প্রদর্শনী পুরস্কার্রাপ্তরা হলেন -
ইতালীয় উইকিপিডিয়া
ইতিহাস
২০০১ সালের মার্চে ইংরেজি উইপিডিয়ার সহপ্রতিষ্ঠাতা জিমি ওয়েলস অন্যান্য ভাষায় উইকিপিডিয়া সংস্করণ চালুর প্রস্তাব করেন। প্রথম দিকে খোলা উইকিভাষা সমূহের মধ্যে ইতালিয় উইকি অন্যতম। ২০০১ সালের মে মাসে ইতালিয় উইকি যাত্রা শুরু করে। প্রথম দিকে এর ঠিকানা ছিলো italian.wikipedia.com। অল্প কিছু দিনের মধ্যে it.wikipedia.com ঠিকানা চালু হয়ে। প্রথম পাতাটি ইংরেজি উইকিপিডিয়া থেকে অনুবাদ ছাড়াই কপি করা হয়। ১১ জুন ২০০১ সালে প্রথম ইতালি উইকিতে সম্পাদনা করা হয়।
পর্নোগ্রাফির স্বর্ণযুগ
পর্নোগ্রাফির স্বর্ণযুগ, পর্নো চিক অথবা যৌনশিল্পের স্বর্ণযুগ চলচ্চিত্রের ইতিহাসে সেই যুগকে বলা হয় যখন আমেরিকায় বাণিজ্যিক পর্নোগ্রাফি মূলধারার চলচ্চিত্র, চলচ্চিত্র সমালোচক তথা জনসাধারণের কাছ থেকেও ইতিবাচক অভিজ্ঞতা অর্জন করে। এই যুগের শুরু ধরা হয় ১৯৬৯ সালে অ্যান্ডি ওয়ারহোল পরিচালিত ব্লু মুভি  এবং ১৯৭০ সালে বিল ওসকো প্রযোজিত মোনা চলচ্চিত্রটি মুক্তিলাভের পর।  এই চলচ্চিত্রটিই মার্কিন যুক্তরাষ্ট্রে প্রথম যৌন চিত্রিত প্রাপ্তবয়স্ক প্রেমমূলক চলচ্চিত্র ছিল যা ব্যাপক ভাবে প্রেক্ষাগৃহে মুক্তি পায়।    উপরিউক্ত উভয়ই চলচ্চিত্র দ্বারা প্রভাবিত হয়েই ১৯৭২-এর গেরার্ড ডামিয়ানো পরিচালিত ও লিন্ডা লাভল্যাক অভিনীত চলচ্চিত্র ডীপ থ্রট, মাইকেল ব্রাদার্স পরিচালিত ও মেরিলাইন চেম্বার্স অভিনীত বিহাইন্ড দ্যা গ্রিন ডোর, ১৯৭৩ সালের আবারও ডামিয়ানো পরিচালিত দ্যা ডেভিল ইন মিস জনেস, এবং ১৯৭৬ সালের  র‍্যডলি মেটগার পরিচালিত এবং পুরস্কারজয়ী লেখক টনি বেন্টলি (যাকে স্বর্ণযুগের "মুকট মণি" বলা হত) দ্বারা বিবেচিত দি ওপেনিং অব মাইস্টি বীথভেন ইত্যাদি।
জনি কারসন ও বব হোপ তাদের বিভিন্ন দূরদর্শন অনুষ্ঠানে উল্লেখ করেন যে, ডীপ থ্রট ছবিটি অসলে মূলধারার চলচ্চিত্র না হওয়া সত্তেও বক্স অফিসে ব্যাপক সাফল্যলাভ করে। ১৯৭৩ সালের, আরও মার্জিত কিন্তু কম বাজেটে নির্মিত দ্যা ডেভিল ইন মিস জনেস, বছরের সপ্তম সবচাইতে সফল চলচ্চিত্র ছিল এবং গণমাধ্যম সহ বিখ্যাত চলচ্চিত্র সমালোচক রজার এবার্ট এর কাছ থেকেও অনাকুল পর্যালোচনা লাভ করে। পর্নের এসব অশ্লীল ঘটনাগুলি মূলধারার সেলিব্রেটিদের দ্বারা প্রকাশ্যে আলোচিত হয়, এবং সমালোচকগণও এটি গুরুত্বপূর্ণভাবে গ্রহণ করেন, আমেরিকার আধুনিক সংস্কৃতিতে প্রথমবার নিউইয়র্ক টাইমসে একটি উন্নয়ন হিসেবে একে "চটকদার পর্ন" বা "Porno Chic" নামে উল্লেখিত হয়। এসময় পর্নচলচ্চিত্রগুলি কম বাজেটে নির্মিত হওয়ার ফলে প্রযুক্তিগত দিক থেকে হলিউড চলচ্চিত্রের সাথে প্রতিযোগিতার সম্মুখীন হয়। তারপরও কিছু পর্নবোয় অপেক্ষাকৃত বেশি আয় করতে এমনকি হলিউড চলচ্চিত্রের উপর প্রভাব ফেলতে সক্ষম হয়।
সে পর্বের চলচ্চিত্র
সেযুগের কিছু সুপরিচি প্রাপ্তবয়স্ক প্রেমমূলক চলচ্চিত্র সমূহ:
থানে খাঁড়ি
থানে খাঁড়ি হল আরব সাগরের সঙ্গে যুক্ত এবং এই খাঁড়ি  ভারতীয় উপদ্বীপ থেকে মুম্বাই শহরকে বিচ্ছিন্ন করে দিয়েছে।  এটি মুম্বরা রেটিবুনার এবং মানখুড়-ওয়াসি সেতুর মাঝখানে রয়েছে। খাদ দুটি অংশে ভাগ করা হয়। প্রথম অংশটি ঘোডবান্ডার এবং থানের মধ্যে অবস্থিত, যেখান থেকে একটি অংশ পশ্চিম দিকে আরব সাগরের সাথে মিলিত হওয়ার জন্য মুম্বাই আইল্যান্ডের উত্তর থেকে উলহস নদী প্রবাহিত হয়। জলপথের দ্বিতীয় অংশটি থানার এবং আরব সাগরের মধ্যে ট্রম্বে বা   উরণে ঘোরাপুরি দ্বীপের পূর্বে অবস্থিত।
থানে খাঁড়িটি ভূগর্ভস্থ চুত্যির কারণে প্রাচীনকালে গঠিত হয় যা উরান থেকে থানে পর্যন্ত বিস্তৃত, থানে শিলাহার সাম্রাজ্যের রাজধানী হিসেবে কাজ করত এবং অন্যান্য বন্দরের পাশাপাশি আরব উপদ্বীপের সাথে বাণিজ্যের জন্য একটি বৃহৎ কার্যকরী বন্দর ছিল। হিসাবে ঘোডবান্ডার এবং নাগালা বুণ্ডার থানে খাঁড়ি অঞ্চল বম্বে ন্যাচারাল হিস্ট্রি সোসাইটি কর্তৃক একটি গুরুত্বপূর্ণ বার্ড এলাকা হিসাবে স্বীকৃত হয়েছে, কারণ এটি বিভিন্ন এভিয়ান প্রজাতিগুলির আবাসস্থল। বিশেষ করে, এটি ফ্লেমিংওং এবং অন্যান্য বেশ কয়েকটি প্রবাসী এবং চিত্তাকর্ষক পাখির আশ্রয় নেয়।
থানা ক্রিক ফ্লেমিংগো অভয়ারন্য
মহারাষ্ট্র সরকার থানে খাড়ির পশ্চিম তীরে থানে খাঁড়ি ফ্লেমিংগো অভয়ারন্য হিসাবে ঘোষণা করেছে।  মালভায়ান অভয়ারন্যের পরে এটি মহারাষ্ট্রের দ্বিতীয় সামুদ্রিক অভয়ারন্য ।
আকবর আলি (আম্পায়ার)
আকবর আলি খান (জন্ম ২০ মার্চ ২৯৭৩) একজন ভারতীয় আন্তর্জাতিক ক্রিকেট আম্পায়ার যিনি আন্তর্জাতিক ক্রিকেটে সংযুক্ত আরব আমিরাতের প্রতিনিধিত্ব করেন। আন্তর্জাতিক আম্পায়ার হিসেবে তাঁর অভিষেক হয় ২০১৬ সালের ১৬ ফেব্রুয়ারি সংযুক্ত আরব আমিরাত ও আয়ারল্যান্ডের মধ্যকার একটি ম্যাচে। ২০১৬ সালের অক্টোবর মাসে ২০১৬ আইসিসি বিশ্ব ক্রিকেট লিগ চতুর্থ বিভাগ টুর্নামেন্টের আট জন আম্পায়ারের একজন হিসেবে তাঁকে মনোনীত করা হয়। আম্পায়ার হিসেবে তাঁর প্রথম একদিনের আন্তর্জাতিক ম্যাচ ছিল ২০১৭ সালের ২২ জানুয়ারি স্কটল্যান্ড ও হংকং-এর মধ্যকার একটি ম্যাচ।
মেয়োনিজ
মেয়োনিজ, কথোপকথনে "মায়ো" হিসাবে উল্লেখ করা হয়, এক প্রকার ঘন, শীতল এবং ক্রিমযুক্ত সস, যা সাধারণত স্যান্ডউইচ, হ্যামবার্গার, সালাদ এবং ফ্রেঞ্চ ফ্রাইয়ে ব্যবহৃত হয়। এছাড়া মেয়োনেজ অন্যান্য আরও বিভিন্ন সসের প্রধান উপাদান, যেমন টার্টার সস, ফ্রাই সস, রিমুলাড, সালসা গল্ফ এবং রুইল।
মেয়োনিজ হল তেল, ডিমের কুসুম এবং ভিনেগার বা লেবুর রস একটি মিশ্রণ, যাতে অতিরিক্ত স্বাদের জন্য বিভিন্ন ফ্লেভারও যুক্ত করা হয়। এটির রঙ সাধারণত সাদা বা ফ্যাকাশে হলুদ হয়ে থাকে, এবং এর গঠন হালকা ক্রিম থেকে ঘন জেল পর্যন্ত হয়ে থাকে।
যারা ডিমের অ্যালার্জির কারণে মুরগির ডিম এড়িয়ে চলেন, খাদ্যতালিকায় কোলেস্টেরল সীমিত করতে বা নিরামিষাশী হওয়ার কারণে তাদের জন্য বাণিজ্যিক মেয়োনিজের ডিমহীন সংস্করণও তৈরি করা হয়।
ব্যবহারসমূহ
থাম্ব| জান জেলা, [[উত্তর হল্যান্ড, নেদারল্যান্ডস-এ আলু ভাজার সাথে মেয়োনিজ]] মেয়োনিজ সাধারণত সারা বিশ্বেই ব্যবহৃত হয় এবং এটি অন্যান্য অনেক সস তৈরির মূল উপাদান। উদাহরণস্বরূপ, ক্লাসিক ফরাসি রন্ধনপ্রণালীতে সস রেমোলাড হল মেয়োনিজ এবং সরিষা, ক্ষীরা, ক্যাপারস, পার্সলে, চেরভিল, তার্খুন এবং সম্ভবত অ্যাঙ্কোভির নির্যাসের মিশ্রণ।
সম্ভাব মেট্রো
সম্ভাব মিডিয়া
সম্ভাব মেট্রো সম্ভাব মিডিয়ার আধীনে পরিচালিত। সম্ভাব মিডিয়ার অন্যান্য ব্যবসায়িক উদ্যোগের মধ্যে রয়েছে রেডিও স্টেশন এবং সম্ভাব ন্যাসেন্ট, সংবাদ এবং অনলাইন পোর্টালের জন্য একটি যৌথ উদ্যোগ।
সম্ভাব মিডিয়া ভারতের জাতীয় স্টক এক্সচেঞ্জে তালিকাভুক্ত।
টম বায়রন
টম বায়রন (জন্ম: টমাস ব্রায়ান টালিয়াফেরো জুনিয়র; ৪ এপ্রিল ১৯৬১) একজন প্রাক্তন মার্কিন পর্নোগ্রাফিক অভিনেতা, পরিচালক এবং প্রযোজক। এক্সআরসিও ও এভিএন হল অফ ফেম সদস্য। তিনি এভিএন -এর করা সর্বকালের সেরা ৫০ জন পর্নস্টারদের তালিকায় ২০ নম্বরে ছিলেন। তিনি বিলুপ্ত এক্সট্রিম প্রো রেসলিং (এক্সপিডাব্লু)-এর সহ-প্রতিষ্ঠাতা এবং সহ-মালিক ছিলেন।
বাংলাদেশে অগ্নি এবং ভবন নিরাপত্তায় একর্ড
বাংলাদেশে অগ্নি এবং ভবন নিরাপত্তায় একর্ড ২০১৩ সালের ১৫ মে তারিখে স্বাক্ষরিত একটি চুক্তি।
টম বায়রন
অভিনয়
বায়রন প্রথমে ১৯৮২ সালের মে মাসে হার্ডকোর পর্নোগ্রাফি চলচ্চিত্রে অভিনয় শুরু করেছিলেন। তিনি বেশিরভাগই কিশোর বয়সী চরিত্রের সাথে সাদৃশ্যপূর্ণ কোন চরিত্র, যেমন চিকিত্সক বা "উঠতি বয়সী" ভূমিকায় অভিনয় করতেন। তিনি ১৯৮৪ সালের শুরুর দিকে কম বয়সী ট্রেসি লর্ডসের পর্ন অভিষেকে হোয়াট গেটস মি হট! চলচ্চিত্রে অভিনয় করেছিলেন। বলা হয়ে থাকে যে লর্ডসের সাথে তাঁর পর্দার পিছনেও সম্পর্ক ছিল, যদিও তিনি পরে তাদের সম্পর্কটিকে তুচ্ছ করে ফেলেছিলেন।
বাংলাদেশে অগ্নি এবং ভবন নিরাপত্তায় একর্ড
এই চুক্তির ছ’টি মূল উপাদান রয়েছে:
সর্বশেষ পরিস্থিতি
দুই বছরের মধ্যে একর্ড ১,৫০০-এরও অধিক কারখানায় অগ্নি, বৈদ্যুতিক ও অবকাঠামোগত নিরাপত্তা সম্পর্কিত পরিদর্শন কার্য পরিচালনা করে। প্রতিটি কারখানা পরিদর্শনকালীন অসংখ্য নিরাপত্তা সংক্রান্ত বিষয়াদী চিহ্নিত করা হয়েছে। বাংলাদেশ সরকারের তরফ থেকে একর্ডের ৫ বছরের মেয়াদ সমাপনান্তে আর বৃদ্ধি না-করার কথা বলা হয়েছে।
শহিদ মিনার, কলকাতা
শহিদ মিনার হল কলকাতায় অবস্থিত একটি স্মৃতিসৌধ। এই সৌধটির আগে নাম ছিল অক্টারলোনি মনুমেন্ট (ইংরেজি: Ochterlony Monument)। ১৮২৮ খ্রিস্টাব্দে ব্রিটিশ ইস্ট ইন্ডিয়া কোম্পানির কম্যান্ডার মেজর-জেনারেল স্যার ডেভিড অক্টারলোনির স্মৃতিতে এই সৌধটি নির্মিত হয়। ১৮০৪ খ্রিস্টাব্দে দিল্লিতে মারাঠাদের বিরুদ্ধে তার সফল আত্মরক্ষা এবং ইঙ্গ-নেপাল যুদ্ধে গোর্খাদের বিরুদ্ধে তার নেতৃত্বে কোম্পানির বাহিনীর বিজয়কে স্মরণীয় করে রাখতে এই সৌধটি নির্মিত হয়েছিল। সৌধটির নকশা প্রস্তুত করেছিলেন জে পি পার্কার। সরকারি কোষাগারের অর্থসাহায্যে এই সৌধটি নির্মিত হয়। সৌধটির নির্মাণকালীন ব্যয় ছিল ৩৫ হাজার টাকা।
১৯৬৯ খ্রিস্টাব্দে অগস্ট মাসে তদানীন্তন যুক্তফ্রন্ট সরকার এই স্মৃতিসৌধটিকে ভারতের স্বাধীনতা আন্দোলনে নিহত শহিদদের উদ্দেশ্যে উৎসর্গ করে। সেই সময় এই সৌধের নতুন নামকরণ করা হয় "শহিদ মিনার"। বর্তমানে সরকার এই সৌধটিকে রাতে আলোকিত করার এবং দর্শকদের এর উপরিভাগে ওঠার অনুমতি দেওয়ার সিদ্ধান্ত নিয়েছে। এই সৌধের শীর্ষভাগে সর্বশেষ উঠেছেন পশ্চিমবঙ্গের প্রাক্তন রাজ্যপাল গোপালকৃষ্ণ গান্ধী ও তার পরিবার।
বৈশিষ্ট্য
thumb|left|180px|শহিদ মিনারের একটি পুরোনো ছবি। শহিদ মিনারকে সাধারণত "মনুমেন্ট" নামে উল্লেখ করা হয়ে থাকে। এটি মধ্য কলকাতার এসপ্ল্যানেড অঞ্চলে ময়দানের উত্তর-পূর্ব কোণে অবস্থিত। স্তম্ভটি ৪৮ মিটার (১৫৭ ফুট) উঁচু। এর নিম্নাংশটি মিশরীয় স্থাপত্যের আদলে নির্মিত। স্তম্ভ অংশটি ক্ল্যাসিকাল ফ্লুটেড ধাঁচের। এর উপরিভাগটি সিরীয় ধাঁচের এবং গম্বুজটি তুর্কি শৈলীর। উপরে দুটি বারান্দা আছে। মিনারের উপরের তলায় যেতে ২২৩টি ধাপের একটি কুণ্ডলী-আকারের সিঁড়ি বেয়ে উঠতে হয়।
বার্ন অ্যান্ড কোম্পানি এই স্মৃতিসৌধটি নির্মাণ করেছিল।
শহিদ মিনার ময়দান
শহিদ মিনারের দক্ষিণ দিকে একটি বড়ো মাঠ রয়েছে। এই মাঠটির নাম শহিদ মিনার ময়দান। এই মাঠে রাজনৈতিক দলের সমাবেশ ও মেলা আয়োজিত হয়। ১৯৩১ খ্রিস্টাব্দে প্রথম এই মাঠে রাজনৈতিক সমাবেশ হয়েছিল। হিজলি জেলে তরুণ বন্দিদের হত্যার প্রতিবাদে এই সভার পৌরোহিত্য করেছিলেন রবীন্দ্রনাথ ঠাকুর। শহিদ মিনার ময়দানের পূর্ব দিকে শহরের কেন্দ্রীয় বাস টার্মিনাসটি অবস্থিত।
ব্যবহার
১৯৯৭ খ্রিস্টাব্দে একজন পর্যটক শহিদ মিনারের ওপর থেকে ঝাঁপ দিয়েছিলেন। তারপর থেকে শহিদ মিনারের ওপরে উঠতে হলে পুলিশের অনুমতি নিতে হয়। লালবাজার পুলিশ সদর দফতরে ঠিকানা ও ফটো আইডির অনুলিপি জমা দিতে হয়। বহিরাগত পর্যটকদের হোটেলের নথি জমা রাখতে হয় এবং বিদেশিদের পাসপোর্টের অনুলিপি জমা রাখতে হয়।
লন্ডন আই-এর মতো শহিদ মিনারের ওপর থেকেও কলকাতার দৃশ্য দেখা যায়। তাই সরকার সংস্কার শেষ হলে শহিদ মিনারকে জনসাধারণের জন্য খুলে দেওয়ার পরিকল্পনা করেছেন। ২০১১ খ্রিস্টাব্দে সংস্কার কাজ শুরু হয়েছিল। এটি দুটি ভাগে শেষ হবে। প্রথম ভাগের সংস্কার শেষ হয়ে গিয়েছে ২০১২ সালের ১৫ জুন। এই সংস্কারের খরচ হয়েছে প্রায় ৫০ লক্ষ টাকা। শহিদ মিনার ভিতর ও বাইরে থেকে আলোকিত করা হয়েছে। সেই সঙ্গে মিনারটি রংও করা হয়েছে। সংস্কারের দ্বিতীয় পর্যায়ে মিনারের পাদদেশে একটি অস্থায়ী মঞ্চের ব্যবস্থা করা হবে। এর ফলে রাজনৈতিক সমাবেশের সময় ডোরিনা ক্রসিংয়ে যানজটের সমস্যা কমবে।
সংস্কারের কাজ শেষ হয়ে গেলে পর্যটক ও সাধারণ মানুষেরা শহিদ মিনারের ওপরে ওঠার সুযোগ পাবেন। শহিদ মিনারের সামনে স্মারক দ্রব্যের দোকানও রাখা হবে। মিনার পর্যন্ত যাওয়ার পথটি পরিষ্কার করে ফুল গাছ দিয়ে সাজানো হবে।
স্যান্ডফোর্ড শ্যুলজ
স্যান্ডফোর্ড স্পেন্স শ্যুলজ (Sandford Schultz; জন্ম: ২৯ আগস্ট, ১৮৫৭ - মৃত্যু: ১৮ ডিসেম্বর, ১৯৩৭) চেশায়ারের বার্কেনহেড এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৭৯ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার ও কেমব্রিজ বিশ্ববিদ্যালয় দলের প্রতিনিধিত্ব করেন। দলে তিনি মূলতঃ রাউন্ড আর্ম ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিংয়ে নামতেন স্যান্ডফোর্ড শ্যুলজ। জীবনের শেষদিকে স্যান্ডফোর্ড স্পেন্স স্টোরি নামে পরিচিত ছিলেন।
প্রথম-শ্রেণীর ক্রিকেট
১৮৭৬ সাল থেকে ১৮৮৫ সাল পর্যন্ত স্যান্ডফোর্ড শ্যুলজের প্রথম-শ্রেণীর খেলোয়াড়ী জীবন চলমান ছিল। ১৮৭৩ সালে আপিংহাম একাদশের পক্ষে খেলেছিলেন। এর চার বছর পর ডব্লিউ. এস. প্যাটারসন কর্তৃক কেমব্রিজের ব্লু লাভ করেন। ১৮৭৭ থেকে ১৮৮২ সময়কালে ল্যাঙ্কাশায়ারের পক্ষে মাঝে-মধ্যে খেলতেন।
চেশায়ারের বার্কেনহেড এলাকায় জর্জ এডওয়ার্ড শ্যুলজ ও এমা দম্পতির পুত্র হিসেবে জন্মগ্রহণ করেন। আপিংহাম স্কুল ও কেমব্রিজের জেসাস কলেজে পড়াশুনো করেন তিনি। ১৮৮২ সালে অর্লিয়েন্স ক্লাবের সদস্যরূপে বেক্সলি’র বিপক্ষে নয় উইকেট পান। বাদ-বাকী এক উইকেট রান আউটের মাধ্যমে পতন ঘটেছিল। ১৮৮৭ সালে পোর্টসমাউথে আপিংহাম রোভার্সের সদস্যরূপে ইউনাইটেড সার্ভিসেসের বিপক্ষে ২৮৬ রান তুলেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন স্যান্ডফোর্ড শ্যুলজ। ২ জানুয়ারি, ১৮৭৯ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তিনি কোন টেস্টে অংশ নেননি।
খেলার ধরন
১৯৩৮ সালে উইজডেনে তার স্মরণে তুলনামূলকভাবে কম ব্যাটিং অভিজ্ঞতাসম্পন্নরূপে উল্লেখ করা হয়। ১৮৮১ সালে অক্সফোর্ডের ক্রাইস্টচার্চে গ্রাউন্ডে এসএস শ্যুলজ প্রত্যেকবারই প্রথম বলে আউট হন। দুবারই ইনিংসের প্রথম বলে আউট হন ও রেকর্ডের সাথে স্বীয় নামকে যুক্ত করেন।
ব্যক্তিগত জীবন
তিনি স্টকব্রোকার ছিলেন ও মেসার্স হেডারউইক এন্ড শ্যুলজ নামীয় প্রতিষ্ঠানে কাজ করেন। ১৯১৪ সালে প্রথম বিশ্বযুদ্ধ চলাকালে তিনি জার্মান নাম পরিবর্তন করে স্যান্ডফোর্ড স্পেন্স স্টোরি নাম রাখেন।
ব্যক্তিগত জীবনে বিবাহিত ছিলেন তিনি। ১৮৮৫ সালে শ্যুলজ মাবেল ডুরান্ট নাম্নী এক রমণীর পাণিগ্রহণ করেন। ১৮ ডিসেম্বর, ১৯৩৭ তারিখে কেনসিংটনের ব্রম্পটন এলাকায় ৮০ বছর বয়সে স্যান্ডফোর্ড শ্যুলজের দেহাবসান ঘটে।
গরখীয়া দৌল
গরখীয়া দৌল বা গরখীয়া দোল, যোরহাট শহরের উত্তরে প্ৰায় পাঁচ কিলোমিটার ভিতরে বালিগাঁওয়ে অবস্থিত একটি প্ৰাচীন দেবালয়৷ অসম বুরঞ্জীতে এর উল্লেখ নেই যদিও এই দৌল জাগ্ৰত বলে জনবিশ্বাস আছে৷ গরখীয়া দৌলের নামঘর ও মণিকূট থাকাটি উল্লেখযোগ্য। এখানে থাকা উঁই-হাফলুর দৌলটি চোদ্দ-পনেরো ফুট উঁচু।
ইতিহাস
কাহিনী অনুসরে, অতীতে এই স্থানে একটি গরু চরানো বড়োসড়ো জায়গা ছিল৷ প্ৰতিদিন স্থানীয় গোরক্ষকরা গোষ্ঠীবদ্ধ হয়ে সেখানে গরু চরাত৷ সেখানে একজন প্রধান গোরক্ষক নিত্য বালির দৌল সেজে ফরিং বলি দেওয়ার ব্যবস্থা করেছিল৷ দৈনিক একজন গোরক্ষকের ফরিং ধরে আনার পাল ছিল এবং দৌলের আগত বিরিণার পাতে সেই ফরিং বলি দিয়ে গোরক্ষকরা নিত্য পূজা সমাপন করে ঘুরে যেত। একদিন পালা পড়া একজন গোরক্ষক রাখাল ফরিং ধরে আনেনি; আর বলি দেওয়ার সময় হাওয়ায় গোরক্ষক বলে, সে ফরিং আনতে পারেনি, সেজন্য দৌলের সামনে তাকেই বলি দেওয়া হোক৷ তারপর ফরিং বলি দেয়ার মতোই বিরিণা পাতে একজন রাখাল তার ডিঙিটিতে রেপ দেয়৷ প্রচলিত কাহিনি হল যে, বিরিণা পাতের ঘঁহনি খেয়ে রাখালটির ডিঙিটি দুটুকরো হয়ে যায়৷ তখন সকল গোগোরক্ষক রাখাল চিৎকার করে গাঁয়ের মানুষকে জানায়৷ গাঁয়ের মানুষ এমন অলৌকিক কাণ্ড দেখে এই স্থানে দেবতা আছে বলে সেই বালির দৌল ও বলি দেয়া স্থান তখনই বেড়া দিয়ে বেঁধে ফেলে৷ পরদিন সবাই দেখে যে সেই জায়গায় বালির দৌলের স্থানে উঁইহাফলুর মত একটা দৌল হয়ে আছে৷ দিনে দিনে সেই দৌল বাড়তে দেখে গাঁয়ের মানুষেরা সেখানে একটা শিবমূৰ্তি প্ৰতিষ্ঠা করে একটা মন্দির নিৰ্মাণ কররে৷
প্ৰবাদমতে, শিবসিংহ রাজার আমলে প্ৰথম এখানে বলি দেয়া হয়েছিল।
পূজা-অৰ্চনা
প্ৰতি বছর এই দৌলে শিবরাত্ৰিতে অষ্টপ্ৰহরব্যাপী শিবপূজা হয়। হাফলুটিততে উঁই থাকার চিহ্ন নেই কিন্তু সেখানে এযোর ফটীসাপ মাঝে মাঝে উঠতে দেখা যায়। মানুষ দৌলের মাহাত্ম্যে বিশ্বাস করে রোগ-ব্যাধিতে দুখে-আপদে দৌলে এসে মানত করে।
যশোর পলিটেকনিক ইনস্টিটিউট
যশোর পলিটেকনিক ইনস্টিটিউট বাংলাদেশের যশোর জেলায় উত্তরে শেখহাটি গ্রামে নিউ টাউনের কাছে অবস্থিত একটি সরকারি পলিটেকনিক ইনস্টিটিউট। এটি মোট ১৫ একর জমির উপর নির্মিত হয়েছে।
ইতিহাস
১৯৬৪ সালে ১৫ একর জমির ওপর এটি প্রতিষ্ঠিত হয়। শুরুতে সিভিল এবং পাওয়ার এই দুইটি কারিগিরি বিষয় পড়ানোর ব্যবস্থা থাকলেও ১৯৬৯-৭০ সালে মেকানিক্যাল, টেকনোলজি বিষয়ে পাঠদান চালু হয়। পরবর্তীতে এর সাথে যোগ হয় ইলেক্ট্রিক্যাল, ইলেক্ট্রনিক, কম্পিউটার ও টেলিকমিউনিকেশন টেকনোলজি।
ডিপ্লোমা ইন ইঞ্জিনিয়ারিং কোর্সে ১৯৬৪-৬৫ খ্রিষ্টাব্দে প্রথম বর্ষে ৮৩ জন ছাত্র ছিল। বর্তমানে ০৭ (সাত) টি টেকনোলজিতে ১ম ও ২য় শিফট সহ শিক্ষার্থীর সংখ্যা ২৬৮৮ এবং বর্তমান কর্মরত শিক্ষক-কর্মচারীর সংখ্যা ১৪২ জন।
প্রতিষ্ঠানের ছাত্র ছাত্রীদের জন্য দুটটি পৃথক হোস্টেল আছে।
সহযোগী সংগঠন
। এর প্রতিষ্ঠাতা সভাপতি বীরমুক্তিযোদ্ধা মোঃ ইদ্রিস আলী। এর অস্থায়ী প্রধান কার্যলয় বর্তমান ঢাকাতে অবস্থিত।
করিমনগর
করিমনগর হচ্ছে ভারতের তেলেঙ্গানা রাজ্যের করিমনগর জেলার সদরদপ্তর এবং রাজ্যের চতুর্থ বৃহত্তম শহর। শহরটি মনৈর নদীর তীরে অবস্থিত এবং এই নদীটি গোদাবরী নদীর একটি শাখানদী।
করিমনগর তেলেঙ্গানার উত্তরাঞ্চলের জেলাগুলোর জন্য একটি প্রধান শিক্ষা ও স্বাস্থ্যসেবার চক্রকেন্দ্র হিসেবে কাজ করে। এটা একটি প্রধান ব্যবসা কেন্দ্র এবং ব্যাপকভাবে গ্রানাইট এবং কৃষিভিত্তিক শিল্পের জন্য পরিচিত।
জনসংখ্যা
২০১১ সালের আদমশুমারি অনুযায়ী শহুরে আবাসের ক্ষেত্রে এটা রাজ্যের চতুর্থ বৃহত্তম এবং দ্রুততম শহর। এখানে নিবন্ধিত জনসংখ্যা বৃদ্ধির হার যথাক্রমে গত ১৯৯১ ও ২০০১ এর দশকে হচ্ছে ৪৫,৪৬% এবং ৩৮,৮৭% যা যা তেলেঙ্গানার প্রধান শহরগুলোর মধ্যে সর্বোচ্চ বৃদ্ধির হার।
তর্জা (লোকজ কবিতা প্রতিযোগিতা)
তর্জা এক ধরনের দীর্ঘ ঐতিহ্যবাহী বাংলার অনুষ্ঠান। এটি লোকজ কবিতার একটি প্রতিযোগিতা। ঐতিহাসিকভাবে এটি পরিবেশন করা হয়ে থাকে গ্রাম্য আসরে কোনো চণ্ডীমণ্ডপে অথবা গ্রামদেবতার পূজাবেদি, মেলা অথবা অন্যান্য সামাজিক অনুষ্ঠানে। সাধারণত রাস্তাঘাটে, বাজারের কোনো স্থানে, বা মঞ্চ সাজিয়েও বিবিধ ধর্মীয় অনুষ্ঠানে এর পরিবেশনা করা হয়ে থাকে। প্রতিযোগিতার বিষয় নির্ধারণ করা হয় সাধারণত রামায়ণ, মহাভারত বা পুরাণ থেকে। কবিরা তাদের নিজ অংশটি ছড়া আকারে গায় এবং অন্য অংশগ্রহণকারীকে এর অর্থ অনুমান করতে হয়। বাংলার নবজাগরণের সময়ে আধুনিকায়নের জোয়ারে ঝুমুর ক্লাবসহ এমন অনেক ক্লাব ধ্বংশ করা হয়েছিল এদের অশালীন বিষয়বস্তু আছে বলে।
একটি তর্জা শ্লোকের উদাহরণ: মাগী মিনশেকে চিৎ করে ফেলে দিয়ে বুকে দিয়েছে পা
আর চোখটা করে ঝুলুর ঝুলুর, মুখে নাইকো রা। এর আক্ষরিক অনুবাদ: "কোনো বেহায়া মেয়ে পুরুষকে মাটিতে উপুড় করে ফেলে দিয়ে তার বুকে পা দিয়েছে, আর রাগে চোখ আগুন ঝরাচ্ছে মুখে কোনো আওয়াজ না করে।" এই ধাঁধার উত্তর হল দেবী কালী এবং তাঁর সাথে যুক্ত কিংবদন্তি। এর উত্তরদাতারা সেই মুহূর্তে তৈরি একটি কবিতায় তার উত্তরও গাইবে।
একটি শিল্প মাধ্যম
এই কবিতা প্রতিযোগিতায় জেগে ওঠা সংগীতের একটি বিশেষ রূপ আছে। এছাড়া এটি অন্যান্য অনুরূপ লোকজ সংস্কৃতি ঝুমুর, টপ্পার সাথে ওতপ্রোতভাবে জড়িত। বঙ্গের সংগীত জগতে এটি যোগ করছে এক অনন্য মাত্রা।
চাপ
চাপ প্রকাশ করার জন্য বিভিন্ন একক ব্যবহৃত হয়। এগুলির মধ্যে কিছু একক পাওয়া যায় বলের একককে ক্ষেত্রফলের একক দিয়ে বিভক্ত করে; এসআই পদ্ধতিতে চাপের একক প্যাসকেল (পা), হল এক নিউটন প্রতি বর্গমিটার (নি/মি২); একইভাবে, পাউন্ড-বল প্রতি বর্গ ইঞ্চি (পিএসআই) হল ইম্পেরিয়াল এবং মার্কিন প্রথাগত পদ্ধতিতে চাপের ঐতিহ্যগত একক। আদর্শ বায়ুমণ্ডলীয় চাপ এককেও চাপ প্রকাশ করা যেতে পারে; বায়ুমণ্ডল (এটিএম) এই চাপের সমান, এবং টর হল এর 1⁄৭৬০ ভাগ। ম্যানোমেট্রিক একক, যেমন সেন্টিমিটার জল, মিলিমিটার পারদ, এবং ইঞ্চি পারদ, একটি ম্যানোমিটারে একটি নির্দিষ্ট তরলের স্তম্ভের উচ্চতার চাপ প্রকাশ করতে ব্যবহৃত হয়।
সংজ্ঞা
চাপ হল একক ক্ষেত্রফলে একটি বস্তুর পৃষ্ঠতলে সমকোণে প্রযুক্ত বল। এটির প্রতীক হল p বা P। চাপের জন্য আইইউপিএসি সুপারিশ হল p। যদিও P প্রতীকটিও ব্যবহার করা হয়। P বনাম p এর ব্যবহারটি যে ক্ষেত্রে কাজ হচ্ছে তার উপর নির্ভর করে, শক্তি (পাওয়ার) এবং ভরবেগের সাথে ব্যবহার হচ্ছে কিনা, বা অনেক সময় লেখার ধরন।
সূত্র
চাপ হল একটি স্কেলার রাশি। এটি বস্তুর ভেক্টর ক্ষেত্রফলের (পৃষ্ঠতলে একটি ভেক্টর লম্ব) সঙ্গে এর ওপর প্রযুক্ত উল্লম্ব বলের সম্পর্ক দেখায়। চাপ হল স্কেলার আনুপাতিক ধ্রুবক যা দুটি সাধারণ ভেক্টরকে সম্পর্কিত করে:
ঋণাত্মক চিহ্নটি আসে কারণ বলকে পৃষ্ঠতলের দিকে বিবেচনা করা হয়, যখন উল্লম্ব ভেক্টরটি বাইরের দিকে কাজ করে। সমীকরণটির অর্থ, তরলের সংস্পর্শে কোনও পৃষ্ঠতল  এস  এর জন্য, তরল দ্বারা এই পৃষ্ঠে প্রযুক্ত মোট শক্তি হল উপরের সমীকরণের ডানদিকের  এস  এর পৃষ্ঠের ইন্টিগ্রাল। "চাপটি এই দিকে বা ওই দিকে পরিচালিত হয়" বলা ভুল (যদিও এটি বলা হয়)। স্কেলার রাশি হিসাবে চাপের কোনও দিকনির্দেশনা নেই। পূর্ববর্তী সম্পর্কের দ্বারা প্রদত্ত বলের একটি দিক রয়েছে, কিন্তু চাপের কোন দিক নেই। যদি আমরা পৃষ্ঠতলের অভিমুখ পরিবর্তন করি, উল্লম্ব বলের দিকটি সেই অনুযায়ী পরিবর্তিত হয়, কিন্তু চাপ একই থাকে।
শক্ত সীমানায় বা তরলের যে কোন দিকে চাপ ছড়িয়ে যায়, শক্ত সীমানায় বা বিভাগের প্রতি বিন্দুতে চাপ উল্লম্ব ভাবে থাকে। এটি তাপগতিবিজ্ঞানের একটি মৌলিক পরামিতি, এবং এটি আয়তনের অনুবন্ধী।
একক
চাপের এসআই ইউনিট হল পাসকাল, এটি, প্রতি বর্গমিটারে নিউটনের সমান (নিউটন/মিটার২, বা কেজি·মিটার−১·সেকেন্ড−২)। এককের পাসকাল নামটি ১৯৭১ সালে যুক্ত করা হয়েছিল; তার আগে, এসআই এককে, চাপ - প্রতি বর্গমিটারে নিউটন এই হিসেবে প্রকাশ করা হত।
চাপের অন্যান্য একক যেমন প্রতি বর্গ ইঞ্চিতে পাউন্ড (পাউন্ড বল/ইঞ্চি২) এবং বার ও ব্যবহার করা হয়। সিজিএস পদ্ধতিতে চাপের একক বারয়ে (বা), এটি ১ ডাইন·সেন্টিমিটার−২, বা ০.১ প্যাসকেলের সমান। চাপ কখনও কখনও গ্রাম-বল প্রতি বর্গ সেন্টিমিটার বা কিলোগ্রাম-বল প্রতি বর্গ সেন্টিমিটারে প্রকাশ করা হয় (গ্রাম/সেমি২ বা কেজি/সেমি২) এবং এই ভাবে বলের এককগুলি যথাযথভাবে চিহ্নিত না করেই প্রকাশ করা হয়। কিন্তু কিলোগ্রাম, গ্রাম, কিলোগ্রাম-বল, বা গ্রাম-বল (বা তাদের প্রতীক) নামগুলিকে বলের একক হিসাবে প্রয়োগ করা এসআই-তে স্পষ্টতই নিষিদ্ধ।
যেহেতু চাপের মধ্যে থাকা কোনও বস্তু বা বস্তুগোষ্ঠী তার পারিপার্শ্বিকের ওপর কাজ করতে পারে, চাপকে একক আয়তনে স্থিতিশক্তি হিসেবেও মাপা হয়। তাই এটি শক্তির ঘনত্বের সাথে সম্পর্কিত এবং প্রতি ঘনমিটারে জুল এই এককে প্রকাশ করা যেতে পারে (জুল/মি৩, যা প্যাসকেলের সমান)। গাণিতিকভাবে: অথবা বলা যায় চাপ = (বল × সরণ)/(ক্ষেত্রফল × সরণ) = কার্য/আয়তন = শক্তি (জুল)/আয়তন (মি³)।
স্টিভেন সেন্ট ক্রিক্স
স্টিভেন সেন্ট ক্রিক্স (জন্ম বেন ব্যাংকস ; ২৪ ফেব্রুয়ারি ১৯৬৮) একজন মার্কিন পর্নোগ্রাফি অভিনেতা, পরিচালক এবং চিত্রশিল্পী। ২০১৩ সালে, তিনি একটি নাইটমোভস আজীবন সম্মাননা পুরস্কার পেয়েছিলেন। সেন্ট ক্রিক্সে বেশ কয়েকটি মূলধারার উপস্থিতি রয়েছে, তন্মধ্যে গ্লোরিয়া এস্তেফানের একটি মিউজিক ভিডিওসহ ২০০৪ সালে দ্য গার্ল নেক্সট ডোর চলচ্চিত্র অন্যতম।
সমীর জিয়া
সমীর জিয়া (জন্ম ১৯ সেপ্টেম্বর ১৯৮১) সংযুক্ত আরব আমিরাতের হয়ে বিশেষজ্ঞ অলরাউন্ডার হিসেবে ক্রিকেট খেলেন। তিনি ২০০৪ সালের জুলাইয়ে ডাম্বুলায় শ্রীলঙ্কার বিপক্ষে ওয়ানডে আন্তর্জাতিক ম্যাচে আত্মপ্রকাশ করেছিলেন এবং ২০০৪ সালে নতুন আইসিসি আন্তঃকন্টিনেন্টাল কাপে প্রথম শ্রেণির ক্রিকেটে আত্মপ্রকাশ করেছিলেন। সমীর এখন একটি বৈশ্বিক ব্যাংকের একজন বেসরকারী বিনিয়োগ ব্যবস্থাপক হিসাবে তার ব্যবসায় পরিচালনা করছেন। ২০১৯ সালে তার সংস্থা তাকে "সেরা পরিচ্ছন্ন পুরুষ" উপাধিতে ভূষিত করেছে
রতি পাণ্ডে
রতি পাণ্ডে হলেন একজন ভারতীয় অভিনেত্রী এবং উপস্থাপিকা। তিনি মূলত পোরাস (পুরু)-সহ, হিটলার দিদি, মিলে জাব হাম তুম, বেগুসারাই, হার ঘর কুছ কেহ্‌তা হ্যায় এবং  শাদি স্ট্রীট ইত্যাদি দূরদর্শন ধারাবাহিক সমূহে অভিনয়ের মাধ্যমে পরিচিতি লাভ করেন।
প্রাথমিক জীবন
রতি পাণ্ডে আসামে জম্মগ্রহণ করেছিলেন, সেখান থেকে সাত বছর পর্যন্ত বিদ্যালয়ে প্রাথমিক শিক্ষা নেন। পরে তিনি পাটনা চলে আসেন এবং সেখানে সেন্ট কারেন্স্‌ উচ্চ বিদ্যালয়-এ পড়ালেখা করেছিলেন। পরে তিনি কেন্দ্রীয় বিদ্যালয় ( সাদিক নগর স্কুল, নিউ দিল্লি) থেকে শিক্ষা সম্পন্ন করেন। রতি দিল্লি বিসশবিদ্যালয়ের মিরান্দ হাউস থেকে ব্যবসা শিক্ষা সম্পন্ন করেন, যেখানে পরে তিনি অর্থনীতিতে বিশেষজ্ঞা হন।
নারোদনি কমিসারিয়াত ভ্নুতরেন্নিখ দিয়াল (এন.কে.ভি.ডি)
নারোদনি কমিসারিয়াত ভ্নুতরেন্নিখ দিয়াল (অর্থাৎ অভ্যন্তরীণ বিষয়ক গণ কমিসারিয়েট), সংক্ষেপে এন.কে.ভি.ডি, ছিল সোভিয়েত ইউনিয়নের স্বরাষ্ট্র মন্ত্রনালয়।
জুমওয়াল্ট-শ্রেণির ডেস্ট্রয়ার
জুমওয়াল্ট-শ্রেণির ডেস্ট্রয়ার হল মার্কিন যুক্তরাষ্ট্র নৌবাহিনীর তিনটি নির্দেশিত ক্ষেপণাস্ত্র ডেস্ট্রয়ারের একটি শ্রেণি, যা স্থল আক্রমণের উপর লক্ষ্য সহ বহু-অভিযানের স্টেল্থ জাহাজ হিসাবে নকশা করা হয়েছে। এটি একটি বহু-ভূমিকার শ্রেণি, যা ভূ-পৃষ্ঠ যুদ্ধ ও বিমান-বিধ্বংসী যুদ্ধের গৌণ ভূমিকার জন্য নকশা করা হয়েছিল এবং মূলত নৌ বন্দুকযুদ্ধ সমর্থনের প্রাথমিক ভূমিকার সঙ্গে নকশা করা হয়েছিল। শ্রেণির নকশা ডিডি -২১ "ল্যান্ড অ্যাটাক ডেস্ট্রয়ার" কর্মসূচি থেকে "ডিডি(এক্স)" হিসাবে আবির্ভূত হয়েছিল এবং নৌ-গুলিবর্ষণে সহায়তার জন্য কংগ্রেসের আদেশ পূরণে যুদ্ধজাহাজের ভূমিকা নেওয়ার উদ্দেশ্যে ছিল। জাহাজটি তার দুটি উন্নত বন্দুক ব্যবস্থা, তাদের কামান রাখিবার ঘূর্ণিমান মঞ্চ ও ম্যাগাজিন এবং অনন্য লং রেঞ্জ ল্যান্ড অ্যাটাক প্রজেক্টাইল (এলআরএলএপি) গোলাবারুদকে ঘিরে নকশা করা হয়েছে। এলআরএলএপি সংগ্রহ বাতিল করা হয়েছিল, বন্দুকসমূহকে অব্যবহারযোগ্য করে তুলেছিল, তাই নৌবাহিনী পৃষ্ঠতলীয় যুদ্ধের জন্য জাহাজগুলিকে পুনরায় উদ্দেশ্য করে।
এই জাহাজসমূহকে ডেস্ট্রয়ার হিসাবে শ্রেণীবদ্ধ করা হয়, তবে এগুলি মার্কিন নৌবাহিনীর যেকোনো সক্রিয় ডেস্ট্রয়ার বা ক্রুজারের চেয়ে অনেক বড়। কম রাডার ক্রস-সেকশনের (আরসিএস) জন্য নকশার প্রয়োজনীয়তা থেকে জাহাজের স্বতন্ত্র চেহারার ফলাফল। জুমওয়াল্ট শ্রেণির একটি তরঙ্গ-ভেদকারী টাম্বলহোম জাহাজ কাঠামের গঠন রয়েছে, যার পাশগুলি জলরেখার উপরে ভিতরের দিকে ঢাল সৃষ্টি করে রয়েছে, যা একটি প্রচলিত ফ্লেয়ার জাহাজ কাঠামের গঠন তুলনায় অনেক কম শক্তি ফিরিয়ে দিয়ে নাটকীয়ভাবে আরসিএস হ্রাস করে। চেহারাটিকে ঐতিহাসিক ইউএসএস মনিটর এবং তার বিখ্যাত প্রতিপক্ষ সিএসএস ভার্জিনিয়ার সাথে তুলনা করা হয়েছে।
শ্রেণিটিতে একটি সমন্বিত বৈদ্যুতিক প্রপালশন (আইইপি) ব্যবস্থা রয়েছে, যা তার টার্বো-জেনারেটর থেকে বৈদ্যুতিক ড্রাইভ মোটর বা অস্ত্র, সম্পূর্ণ জাহাজ কম্পিউটিং পরিবেশ পরিকাঠামো (টিএসসিইআই), স্বয়ংক্রিয় অগ্নি-নির্বাপক ব্যবস্থা ও স্বয়ংক্রিয় পাইপিং ফাটল বিচ্ছিন্নতায় বিদ্যুৎ পাঠাতে পারে। শ্রেণিটি এমনভাবে ডিজাইন করা হয়েছে, যাতে একটি ছোট ক্রু দলের প্রয়োজন হয় ও তুলনামূলক যুদ্ধজাহাজের চেয়ে কম ব্যয়বহুল হয়।
লিড জাহাজটির নাম জুমওয়াল্ট অ্যাডমিরাল এলমো জুমওয়াল্টের নামে রাখা হয়েছে এবং এটি হুল সংখ্যা ডিডিজি-১০০০ বহন করে। মূলত, ৩২ টি জাহাজের পরিকল্পনা করা হয়েছিল, যার মধ্যে শ্রেণিটির জন্য $৯.৬ বিলিয়ন গবেষণা ও উন্নয়ন খরচ ছিল। খরচ খরচ বেশি অনুমান করে, জাহাজের পরিমাণ কমিয়ে ২৪ টি, তারপর ৭ টি এবং অবশেষে ৩ টিতে নামিয়ে আনা হয়েছিল, উল্লেখযোগ্যভাবে জাহাজ প্রতি খরচ বৃদ্ধি পেয়ে $৪.২৪ বিলিয়নে (আরঅ্যান্ডডি খরচ সহ $৭.৫ বিলিয়ন) পৌঁছায়  এবং পারমাণবিক শক্তি চালিত ভার্জিনিয়া-শ্রেণির ডুবোজাহাজের প্রতি-ইউনিট খরচকে ($২.৬৮৮ বিলিয়ন) ছাড়িয়ে গেছে। কর্মসূচির মোট খরচ ২০১৬ সালের এপ্রিল মাস পর্যন্ত $২২.৫ বিলিয়ন ছিল।  ইউনিট প্রতি নাটকীয় খরচ বৃদ্ধির ফলে অবশেষে একটি নান-ম্যাককার্ডি সংশোধনী লঙ্ঘন ও পরবর্তী উৎপাদন বাতিলের সূত্রপাত ঘটে, তাই নৌবাহিনী আরও আর্লেই বার্ক ডেস্ট্রয়ার নির্মাণে ফিরে আসে।
শ্রেণির জাহাজসমূহ
নৌবাহিনী ২০০৬ সালের এপ্রিল মাসে পূর্ববর্তী নৌ-কার্যক্রমের প্রধান অ্যাডমিরাল এলমো আর. "বাড" জুমওয়াল্ট জুনিয়রের নামানুসারে জুমওয়াল্ট শ্রেণির প্রথম জাহাজের নামকরণের পরিকল্পনা ঘোষণা করেছিল। জাহাজের হুল (জাহাজের কাঠাম) সংখ্যা হবে ডিডিজি-১০০০, যা আর্লেই বার্ক-শ্রেণির ডেস্ট্রয়ার (ডিডিজি-৫১–) দ্বারা ব্যবহৃত নির্দেশিত ক্ষেপণাস্ত্র ডেস্ট্রয়ার ক্রম পরিত্যাগ করেছিল এবং স্প্রুয়েন্স শ্রেণির শেষ হেইলার (ডিডি-৯৯৭) থেকে পূর্ববর্তী "বন্দুক ডেস্ট্রয়ার" ক্রমটি অব্যাহত রেখেছে।
নৌবাহিনী ২০০৮ সালের ২৯শে অক্টোবর ঘোষণা করেছিল, যে ডিডিজি-১০০১ এর নামকরণ মাস্টার-এট-আর্মস দ্বিতীয় শ্রেণির মাইকেল এ. মনসুরের নামে করা হবে। দ্বিতীয় নৌ সিল, যিনি সন্ত্রাসের বিরুদ্ধে বৈশ্বিক যুদ্ধে মেডেল অব অনার পেয়েছিলেন।
নৌবাহিনীর সচিব রে মাবুস ২০২১ সালের ১৬ই এপ্রিল ঘোষণা করেছিলেন, যে ডিডিজি-১০০২-এর নামকরণ করা হবে প্রাক্তন নৌ কর্মকর্তা ও মার্কিন রাষ্ট্রপতি লিন্ডন বি. জনসনের নামে করা হবে।
নৌবাহিনী জাহাজের জন্য একটি অস্বাভাবিক দুই-অংশের কমিশনিং প্রকল্প ব্যবহার করতে বেছে নিয়েছে। প্রাথমিক কমিশনিং অস্ত্র ব্যবস্থা একীকরণের আগে সম্পন্ন করা হয়েছিল, এবং অস্ত্র স্থাপন ও চূড়ান্ত স্বীকৃতির জন্য স্যান ডিয়েগোতে যাত্রা করার আগে জাহাজগুলিকে "কমিশন, বিশেষ" অবস্থায় রাখা হয়েছিল। প্রথম দুটি জাহাজ এই পদ্ধতি ব্যবহার করেছিল, যখন শেষটি চূড়ান্ত স্বীকৃতির পরে আনুষ্ঠানিক কমিশনিংয়ের সঙ্গে আরও ঐতিহ্যবাহী পদ্ধতি ব্যবহার করবে।
ঝাড়গ্রাম রেলওয়ে স্টেশন
ঝাড়গ্রাম রেলওয়ে স্টেশন দক্ষিণ পূর্ব রেলের খড়গপুর রেলওয়ে বিভাগের হাওড়া-নাগপুর-মুম্বই লাইনের একটি রেলওয়ে স্টেশন। স্টেশনটি ভারতের পশ্চিমবঙ্গের ঝাড়গ্রাম জেলায় অবস্থিত। এটি খড়গপুর স্টেশন থেকে  এবং টাটানগর স্টেশন থেকে  দূরে অবস্থিত।
ডেভিড ভিসা
ডেভিড ভিসা (জন্ম: ১৮ মে, ১৯৮৫) ট্রান্সভাল প্রদেশের রুডপুর্টে জন্মগ্রহণকারী দক্ষিণ আফ্রিকার উদীয়মান ক্রিকেটার। দক্ষিণ আফ্রিকা ক্রিকেট দলের অন্যতম সদস্য উইসে মূলতঃ বোলার। তিনি এ পর্যন্ত ৩০টি প্রথম-শ্রেণীর ক্রিকেট খেলায় অংশ নিয়েছেন। অক্টোবর, ২০০৫ সালে তার প্রথম-শ্রেণীর ক্রিকেটে অভিষেক ঘটে। ২০০৯ সালে হংকং ক্রিকেট সিক্সেস প্রতিযোগিতায় তিনি দূর্দান্ত সফলতা দেখান। প্রতিযোগিতায় তিনি সর্বোচ্চ উইকেট-সংগ্রাহক ছিলেন। ইংল্যান্ডের বিপক্ষে দক্ষিণ আফ্রিকা আমন্ত্রিত একাদশের হয়ে দুই খেলায় অংশ নেন।
গোলাম আরিফ টিপু
গোলাম আরিফ টিপু (জন্ম ২৮ আগস্ট ১৯৩১) একজন বাংলাদেশি আইনজীবী, মুক্তিযোদ্ধা ও ভাষা আন্দোলন কর্মী। তিনি ১৯৭১ সালে বাংলাদেশের স্বাধীনতা যুদ্ধের সময় সংগঠিত মানবতাবিরোধী অপরাধের বিচারের উদ্দেশ্যে গঠিত আন্তর্জাতিক অপরাধ ট্রাইব্যুনালের প্রধান কৌঁসুলী হিসেবে দায়িত্ব পালন করছেন।
১৯৫২ সালে রাজশাহীতে বাংলা ভাষা আন্দোলন মূলত তার নেতৃত্বে সংগঠিত হয়। তিনি রাষ্ট্রভাষা সংগ্রাম পরিষদের রাজশাহী অঞ্চলের যুগ্ম আহ্বায়ক হিসেবে দায়িত্ব পালন করেন। ভাষা আন্দোলনে বিশেষ অবদানের জন্য বাংলাদেশ সরকার তাকে ২০১৯ সালে একুশে পদক প্রদান করে।
প্রারম্ভিক জীবন
টিপু ১৯৩১ সালের ২৮ আগস্ট চাঁপাইনবাবগঞ্জের (তৎকালীন মালদহ জেলা, ব্রিটিশ ভারত) শিবগঞ্জ উপজেলার কমলাকান্তপুর গ্রামে জন্মগ্রহণ করেন। তার পিতা আফতাব উদ্দিন আহমদ ছিলেন জেলা রেজিস্ট্রার। ৯ ভাই-বোনের মধ্যে টিপু দ্বিতীয়। তিনি কালিয়াচর বিদ্যালয় থেকে ১৯৪৮ সালে মাধ্যমিক ও রাজশাহী কলেজ থেকে ১৯৫০ সালে উচ্চ মাধ্যমিক সম্পন্ন করেন। একই কলেজ থেকে আইন বিষয়ে স্নাতক সম্পন্নের পর ঢাকা বিশ্ববিদ্যালয় থেকে স্নাতকোত্তর ডিগ্রি অর্জন করেন। ১৯৫৪ থেকে ১৯৫৬ সাল পর্যন্ত তিনি বাংলাদেশ ছাত্র ইউনিয়নের সাধারণ সম্পাদক ছিলেন।
কর্মজীবন
টিপু ১৯৫৮ সালে একজন আইনজীবী হিসেবে তার কর্মজীবন শুরু করেন। তিনি একাধিকবার রাজশাহী আইনজীবী সমিতির সভাপতি, রাজশাহী বিশ্ববিদ্যালয়ের সিনেট ও সিন্ডিকেট সদস্য এবং বাংলাদেশ বার কাউন্সিলের সদস্য নির্বাচিত হন। বাংলাদেশের অন্যতম আলোচিত নীহারবানু হত্যা মামলায় তিনি বিবাদী পক্ষের আইনজীবী হিসেবে সারাদেশে পরিচিতি লাভ করেন।
১৯৫২ সালে রাজশাহী কলেজে বাংলাদেশের প্রথম শহীদ স্মৃতিস্তম্ভ নির্মানে তিনি নেতৃত্বস্থানীয় ভূমিকা পালন করেন। ১৯৯০-এর দশকের পূর্বে কিছুকাল ন্যাশনাল আওয়ামী পার্টির সাথে রাজনীতিতেও যুক্ত ছিলেন।
ইউজিন ফামা
ইউজিন ফ্রান্সিস জিন ফামা (Eugene Francis "Gene" Fama; জন্ম: ১৪ ফেব্রুয়ারি, ১৯৩৯) ম্যাসাচুসেট্‌স অঙ্গরাজ্যের বোস্টনে জন্মগ্রহণকারী বিশিষ্ট মার্কিন অর্থনীতিবিদ। তিনি সম্পত্তির মূল্য নির্ধারণে তাত্ত্বিক ও প্রায়োগিক তত্ত্ব - উভয় কারণে পরিচিত হয়ে আছেন। ২০১৩ সালের অর্থনীতি বিষয়ে অন্য দুই মার্কিন অর্থনীতিবিদ লারস পিটার হ্যান্সেন এবং রবার্ট জে. শিলারের সাথে তিনিও যৌথভাবে অর্থনীতিতে নোবেল পুরস্কার লাভ করেন।
প্রারম্ভিক জীবন
অ্যাঞ্জেলিনা (বিবাহ-পূর্ব সারাসেনো) ও ফ্রান্সিস ফামা দম্পত্তির পুত্র ইউজিন ফামা ম্যাসাচুসেট্‌স অঙ্গরাজ্যের বোস্টনে জন্মগ্রহণ করেন। তার দাদার পরিবার ইতালি থেকে অভিবাসিত হয়ে এসেছেন।
ম্যালডেন ক্যাথলিক হাই স্কুলে থাকাকালীন তিনি অ্যাথলেটিক হল অব ফেমে অন্তর্ভুক্ত হয়েছিলেন। ১৯৬০ সালে টাফটস বিশ্ববিদ্যালয় থেকে অর্থনীতি বিষয়ে স্নাতক-পূর্ব ডিগ্রী লাভ করেন। বিদ্যালয় জীবনের ন্যায় এখানেও তিনি সেরা অ্যাথলেট মনোনীত হয়েছিলেন। শিকাগো বিশ্ববিদ্যালয় থেকে অর্থনীতি ও ফিন্যান্স বিষয়ে এম.বি.এ ও পিএইচ.ডি ডিগ্রী লাভ করেন। তার ডক্টরেট ডিগ্রী অর্জনে নোবেল পুরস্কার বিজয়ী মার্টন মিলার ও হ্যারি রবার্টস তত্ত্বাবধায়ক ছিলেন। কিন্তু ডক্টরেট ডিগ্রী অর্জনে সর্বাপেক্ষা প্রভাব বিস্তার করেন বেনোইট ম্যানডেলব্রট।
কর্মজীবন
ফামা ১৯৬৩ সালে শিকাগো বিশ্ববিদ্যালয় এ ফাইন্যান্সের সহকারী অধ্যাপক হিসেবে যোগদান করেন। তিনি ১৯৬৬ সালে সহযোগী অধ্যাপক এবং ১৯৬৮ সালে পূর্ণ অধ্যাপক পদে উন্নীত হন। বর্তমানে তিনি ইউনিভার্সিটি অব শিকাগো বুথ স্কুল অব বিজনেসের অধ্যাপক হিসেবে কর্মরত আছেন। শিক্ষকতা পেশায় তার সারাটা সময় ব্যয় করেন শিকাগো বিশ্ববিদ্যালয়ে।
আর্মি গুডউইল স্কুল
আর্মি গুডউইল স্কুল হলো ভারতের জম্মু ও কাশ্মীর এবং লাদাখের একটি স্কুল-ব্যবস্থা, যা ভারতীয় সেনাবাহিনী দ্বারা পরিচালিত হয়। জম্মু ও কাশ্মীরে সদিচ্ছা বা গুডউইল উদ্যোগের অংশ হিসাবে ভারতীয় সেনাবাহিনী দ্বারা প্রতিষ্ঠিত ৪৫টি স্কুল রয়েছে।
বর্তমানে, ভারতীয় সেনাবাহিনীর নর্দার্ন কমান্ড জম্মু ও কাশ্মীরে ৪৫টি আর্মি গুডউইল স্কুল পরিচালনা করছে, যা প্রায় ১৫,০০০ শিক্ষার্থীকে শিক্ষা প্রদান করছে। জম্মু ও কাশ্মীরে সন্ত্রাসে ক্ষতিগ্রস্ত জনগোষ্ঠীকে মানসম্মত শিক্ষা প্রদানে সেনাবাহিনীর গুডউইল স্কুলগুলি গুরুত্বপূর্ণ ভূমিকা পালন করে।
ইতিহাস
১৯৯৮ সালে চারটি প্রাথমিক বিদ্যালয় নিয়ে আর্মি গুডউইল স্কুল ব্যবস্থা শুরু হয়েছিল। বর্তমানে, ভারতীয় সেনাবাহিনী ৪৫টি আর্মি গুডউইল স্কুল পরিচালনা করছে। এটি ভারতীয় সেনাবাহিনীর ২৫ বিভাগ (25 Division) দ্বারা পরিচালিত হয়। স্কুলগুলি ২০১৯ সালে কেন্দ্রীয় মাধ্যমিক শিক্ষা বোর্ড (সিবিএসই) দশম শ্রেণীর পরীক্ষার ফলাফলে শতভাগ উত্তীর্ণের রেকর্ড অর্জন করেছে।
অন্যান্য বিবরণ
২০১৯ সালের জুন মাসে নাজির আহমদ ওয়ানীর নামে একটি গুডউইল স্কুলের নাম পরিবর্তন করে 'শহীদ ল্যান্স নায়েক নাজির আহমদ ওয়ানি, অশোক চক্র, সেনা মেডেল, আর্মি গুডউইল স্কুল' রাখা হয়।
২০১৯ সালের মে মাসে হিজবুল মুজাহিদীন নামে একটি জঙ্গি সংগঠন কাশ্মীরি অভিভাবকদের হুমকি দেয় এই মর্মে যে তারা যেন সেনাবাহিনীর গুডউইল স্কুলে বাচ্চাদের না পাঠায়।
নির্খ জেলা
নির্খ  আফগানিস্তানের পূর্বদিকে ৪৮০ বর্গ কিলোমিটার দূরত্বে অবস্থিত ওয়ারদক প্রদেশের একটি অন্যতম জেলা। ২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা প্রায় ৫৭,০০০ জন এর মত, যার মধ্যে থেকে ৮০% পশতুন, ১৫% তাজিক এবং ৫% হাজারা সম্প্রদায়ের বসতি রয়েছে। জেলাটির কেন্দ্রীয় শহরের নাম হচ্ছে কেন ইজ্জাত নামক শহর।
১৯৭০-এর দশকের সময়ে তৎকালীন রাষ্ট্রপতি মোহাম্মদ দাউদ খান নির্খ জেলায় অনেকগুল ফল গাছ গাছ রোপণ করেছিলেন।
নিরাপত্তা ও রাজনীতি
১৭ নভেম্বর ২০০৯ তারিখে, আফগানিস্তান ও ন্যাটোর বাহিনীর একটি অপারেশন চলাকালে একজন কৃষক ও একজন জঙ্গিকে নিহন হন। এছাড়াও ২০ নভেম্বর তারিখে, প্রকাশিত আরেকটি প্রতিবেদনে বলা হয়েছিল যে, আইইডি এবং ছোটখাট একটি অস্ত্র আক্রমণের জন্য তালিবানদের ব্যবহৃত বেশ কয়েকটি যৌগ অনুসন্ধানের ভিত্তিতে সন্দেহভাজন কয়েকজন জঙ্গি আটক করা হয়েছিল। তবে এই ঘটনাটি দারমান্দানের এলাকায় সংঘটিত হয়েছিল।
জোসেফিন ম্যাকালিস্টার ব্রিউ
জোসেফিন ম্যাকালিস্টার ব্রিউ (১৮ ফেব্রুয়ারি ১৯০৪–৩০ মে ১৯৫৭) ছিলেন একজন ব্রিটিশ শিক্ষাবিদ এবং যুবকর্মী। সামাজিক শিক্ষার বাহক হিসাবে তিনি দলগত সমাজকর্মের অন্যতম পথিকৃৎ ছিলেন।
জীবন ও কাজ
ব্রিউ ১৯৫৬ সালে দু'বছর আগে শুরু করা ডিউক অফ এডিনবরা পুরস্কার প্রকল্পের অংশ পাইলট গার্লস অ্যাওয়ার্ড (১৯৫৮ সালে প্রবর্তিত) তৈরিতে মুখ্য ভূমিকা পালন করেছিলন।